HU
2023.5.12.
(15)
Az Európai Unió Hivatalos Lapja
L 127/3
A kár folytatódásának vagy megismétlődésének valószínűségére vonatkozó értékelés szempontjából releváns tendenciák vizsgálata a 2018. január 1-jétől a felülvizsgálati időszak végéig tartó időszakra (a továbbiakban: figyelembe vett időszak) terjedt ki. 2.
A FELÜLVIZSGÁLAT TÁRGYÁT KÉPEZŐ TERMÉK, AZ ÉRINTETT TERMÉK ÉS A HASONLÓ TERMÉK
2.1.
A hatályvesztési felülvizsgálatban és a részleges időközi felülvizsgálatban a felülvizsgálat tárgyát képező termék (16)
Az e felülvizsgálatok tárgyát képező termék a jelenleg az ex 5402 20 00 KN-kód (5402 20 00 10 TARIC-kód) alá tartozó, nem a kiskereskedelem számára szokásos módon kiszerelt, nagy szakítószilárdságú poliészter fonal (kivéve a varrócérnát, valamint a varrócérna előállítására szolgáló, „Z”-sodratirányú többágú [sodrott] vagy cérnázott, festésre és befejező kezelésre előkészített, műanyag lyukas csévére lazán felcsévélt fonalat), beleértve a 67 decitexnél kisebb finomsági számú monofileket is (a továbbiakban: a felülvizsgálat tárgyát képező termék).
Ezeket a KN- és TARICkódokat csak tájékoztató jelleggel, a tarifális besorolás esetleges későbbi változásának sérelme nélkül adjuk meg.
(17)
A nagy szakítószilárdságú poliészter fonalakat számos különféle alkalmazásban használják, így például gumiabroncsok megerősítésére, széles méretű szövetek, biztonsági övek, légzsákok, kötelek és hálók előállítására, valamint számos ipari alkalmazásban. 2.2.
Az érintett termék
(18)
A hatályvesztési felülvizsgálatban és a részleges időközi felülvizsgálatban érintett termék a Kínából származó, felülvizsgálat tárgyát képező termék. 2.3.
A hasonló termék
(19)
(20)
A vizsgálatok rámutattak arra, hogy a következő termékek azonos alapvető fizikai, kémiai és műszaki tulajdonságokkal rendelkeznek, és alapvető felhasználási területeik is megegyeznek: –
az érintett termék,
–
a Kínában gyártott és a belföldi piacon értékesített, a felülvizsgálat tárgyát képező termék, valamint
–
az uniós gazdasági ágazat által az Unióban gyártott és értékesített, a felülvizsgálat tárgyát képező termék.
Ezért ezek a termékek az alaprendelet 1. cikkének (4) bekezdése értelmében hasonló terméknek minősülnek. 3.
HATÁLYVESZTÉSI FELÜLVIZSGÁLAT
3.1.
Érdekelt felek és mintavétel (21)
A Bizottság a hatályvesztési felülvizsgálat megindításáról szóló értesítésben felkérte az érdekelt feleket, hogy a vizsgálatban való részvétel érdekében vegyék fel vele a kapcsolatot.
A Bizottság ezenfelül külön értesítette a hatályvesztési felülvizsgálat megindításáról a kérelmezőt, az ismert uniós gyártókat, a Kínában működő gyártókat, az ismert és érintett uniós importőröket és felhasználókat, valamint a kínai hatóságokat, és felkérte őket a vizsgálatban való részvételre.
(22)
Minden érdekelt félnek lehetősége volt arra, hogy észrevételeket fogalmazzon meg a vizsgálat megindításával kapcsolatban, valamint arra, hogy kérje a Bizottság és/vagy a kereskedelmi ügyekben eljáró meghallgató tisztviselő előtti meghallgatás lehetőségét.
(23)
A Bizottság az eljárás megindításáról szóló értesítésben jelezte, hogy az alaprendelet 17. cikkével összhangban mintavételt végezhet az érdekelt felek körében.
3.1.1.
Mintavétel az uniós gyártók körében
(24)
A Bizottság a hatályvesztési felülvizsgálat megindításáról szóló értesítésben jelezte, hogy ideiglenesen kiválasztott egy uniós gyártókból álló mintát.
A Bizottság a mintát a termelési és értékesítési volumenek alapján választotta ki, figyelembe véve a földrajzi elhelyezkedésüket.
A minta három uniós gyártóból állt.
A mintában szereplő uniós gyártók összesen több mint 50 %-át képviselték a hasonló termék teljes becsült uniós termelésének és uniós értékesítésének.
Az alaprendelet 17. cikkének (2) bekezdésével összhangban a Bizottság felkérte az érdekelt feleket, hogy tegyék meg észrevételeiket az ideiglenes mintával kapcsolatban.
Egyetlen érdekelt fél sem nyújtott be észrevételt az ideiglenes mintával kapcsolatban, amelyet így megerősítettek mint végleges mintát.
A minta reprezentatív az uniós gazdasági ágazatra nézve.